
ДЕТСКА ГРАДИНА „ЩАСТЛИВО ДЕТСТВО”

с. Корница, ул.“Александър Стамболийски” №12; тел: 0897702290; е-mail: dg_kornica@abv.bg
  УТВЪРЖДАВАМ: ............................................
                                                                                                         /Дерия Уруч/

                                                                        Директор на ДГ „Щастливо детство“
ПРАВИЛНИК
ЗА  ВЪТРЕШНИЯ ТРУДОВ  РЕД   В   ДЕТСКА ГРАДИНА  „ЩАСТЛИВО ДЕТСТВО”– с. КОРНИЦА
За учебната 2025г.-2026г.

              ГЛАВА ПЪРВА - ОБЩИ ПОЛОЖЕНИЯ

Чл. 1. С този правилник се уреждат онези положения от устройството, дейността и вътрешния ред на  Детска  градина „Щастливо детство”, които не са регламентирани с повелителни разпоредби на нормативни актове от по-висок ранг (Конституция на Р България, Кодекс на труда, Закон за народната просвета, правилник за прилагане на ЗПУО, Закон за защита на личните данни и др.), имат задължителен характер за образованието, в частност детската градина, или имат нужда от специфично третиране.
Чл. 2. Правилникът е задължителен за целия личен състав на детската градина, децата и родителите в Детска градина „Щастливо детство”, както и за всички други лица, намиращи се на негова територия.

                        ГЛАВА ВТОРА - ВЪЗНИКВАНЕ И ИЗМЕНЕНИЕ НА ТРУДОВОТО
ПРАВООТНОШЕНИЕ

Раздел І. Трудов договор

Чл. 3. Трудовия договор е съглашение между работник или служител и директора на детската градина по силата, на което работника се задължава да предостави работна сила и да спазва трудова дисциплина. Директорът от своя страна се задължава да му осигури здравословни и безопасни условия на труда и да му заплати трудово възнаграждение. 
Чл. 4. Трудов договор (ТД) се сключва между работника или служителя и директора. ТД се сключва преди постъпването на работа при условията и реда, определени от КТ и Наредбата за структурата и организацията на работната заплата, приета с МП № 4 от 17.01.2007г. ТД се сключва в писмена форма и се подписва от двете страни в три екземпляра, единият от които остава в папката класьор за заповеди и сключени договори и допълнителни споразумения към трудовите договори,  втория за досието на учителя или служителя, а третия се връчва на работника.
Чл. 5. В тридневен срок от сключването или изменението на трудовия договор и в седемдневен срок от неговото прекратяване работодателят или упълномощено от него лице е длъжен да изпрати уведомление за това до съответната териториална дирекция на НАП.
Данните, които се съдържат в уведомлението, и редът за неговото изпращане се определят с наредба на министъра на труда и социалната политика, съгласувана с изпълнителния директор на НАП и председателя на НСИ.
Чл. 6. При сключването на трудовия договор работодателят запознава работника или служителя с трудовите задължения, които произтичат от заеманата длъжност или изпълняваната работа, и извършва начален и на работното място инструктаж за безопасни условия на труд.
Чл.7. Документите, които са необходими за сключване на трудовия договор, се определят от министъра на труда и социалната политика. За сключване на трудов договор са необходими:
▫ лична карта или друг документ за самоличност, който се връща веднага;
▫ документ за придобито образование, специалност, квалификация, правоспособност, научно звание или научна степен, когато такива се изискват за длъжността или работа, за която лице кандидатства;
▫ документ за стаж по специалността, когато за длъжността или работата, за която лице                                                            
кандидатства, се изисква притежаването на такъв стаж;
▫ документ за медицински преглед при първоначално постъпване на работа и след 
преустановяване на трудовата дейност по трудово правоотношение за срок над 3 месеца;
▫ представяне на решение на ТЕЛК за намалена трудоспособност / ако има такава /
▫свидетелство за съдимост, когато със закон или нормативен акт се изисква удостоверяването на съдебно минало;
▫разрешение от инспекцията по труда, ако лицето не е навършило 16 години или е на възраст от 16 до 18 години;
▫ удостоверение, че кандидатът не се води на диспансерен отчет за психично заболяване /оригинал/.
Чл.8. Трудовият договор съдържа данни за страните и определя:
▫ мястото на работа;
▫наименованието на длъжността и характера на работата;
▫ датата на сключването му и началото на неговото изпълнение;
▫ времетраенето на трудовия договор;
▫ размера на основния и удължения платен годишен отпуск и на допълнителните платени годишни отпуски;
▫ еднакъв срок на предизвестие и за двете страни при прекратяване на трудовия договор;
▫ основното и допълнителните трудови възнаграждения с постоянен характер, както и периодичността на тяхното изплащане;
▫ продължителността на работния ден или седмица.
С трудовия договор могат да се уговарят и други условия, свързани с предоставянето на работната сила, които не са уредени с повелителни разпоредби на закона, както и условия, които са по-благоприятни за работника или служителя от установените с колективния трудов договор.
Чл.9. За място на работата се смята седалището на предприятието, с което е сключен трудовият договор, доколкото друго не е уговорено или не следва от характера на работата.
Чл.10. При всяко изменение на трудовото правоотношение работодателят е длъжен при първа възможност или най-късно до един месец след влизането в сила на изменението да предостави на работника или служителя необходимата писмена информация, съдържаща данни за извършените промени.
Чл.11. Трудовият договор може да бъде сключен с различно времетраене:
- за неопределено време: Трудовият договор се смята сключен за неопределено време, ако изрично не е уговорено друго.Трудовият договор за неопределено време не може да се превръща в договор за определен срок, освен при изричното желание на работника или служителя, изразено писмено.;
- като срочен трудов договор: Срочен трудов договор се сключва: за определен срок, който не може да бъде по-дълъг от 3 години, доколкото в закон или в акт на Министерския съвет не е предвидено друго; до завършване на определена работа; за заместване на работник или служител, който отсъства от работа;
Чл.12. Трудовият договор, сключен за определен срок, се превръща в договор за неопределено време, ако работникът или служителят продължи да работи след изтичане на уговорения срок 5 или повече работни дни без писмено възражение от страна на работодателя и длъжността е свободна.
Чл.13. Когато работата изисква да се провери годността на работника или служителя да я изпълнява, окончателното приемане на работа може да се предшества от договор със срок за изпитване до 6 месеца. Такъв договор може да се сключи и когато работникът или служителят желае да провери дали работата е подходяща за него.В договора се посочва в чия полза е уговорен срокът за изпитване. Ако това не е посочено в договора, приема се, че срокът за изпитване е уговорен в полза и на двете страни. През време на изпитването страните имат всички права и задължения както при окончателен трудов договор. В срока за изпитването не се включва времето, през което работникът или служителят е бил в законно установен отпуск или по други уважителни причини не е изпълнявал работата, за която е сключен договорът. За една и съща работа с един и същ работник или служител в едно и също предприятие трудов договор със срок за изпитване може да се сключва само веднъж. До изтичане на срока за изпитване страната, в чиято полза е уговорен, може да прекрати договора със срок за изпитване без предизвестие. 
Трудовият договор се смята за окончателно сключен, ако не бъде прекратен до изтичане на срока за изпитване.
Чл.14. Директорът е длъжен да предостави на работника или служителя преди постъпването му на работа екземпляр от сключения трудов договор, подписан от двете страни, и копие от уведомлението по чл. 62, ал. 3, заверено от териториалната дирекция на Националната агенция за приходите.
Чл.15. Работникът или служителят е длъжен да постъпи на работа в  указаната в договора дата. Ако не го направи, трудовото правоотношение се смята за невъзникнало, освен ако това се дължи на независещи от него причини, за които той е уведомил работодателя до тази дата. Изпълнението на задълженията по трудовия договор започва с постъпването на работника или служителя на работа, което се удостоверява писмено.

Раздел ІІ. Процедура и методи за подбор на учителските кадри

Чл.16. Назначаването на педагогическите кадри се извършва при спазване на КТ и Инструкция 2 от 1994г./изм. и доп. 2003г./ на МОН. С тази инструкция се определят изискванията за заемане на длъжността "учител" или "възпитател" в детски градини, училища или обслужващи звена. 
Чл.17. Длъжността "учител" в детска градина се заема от лица, които са придобили висше образование на образователно-квалификационна степен "магистър", "бакалавър" или "специалист" по:

специалност от професионално направление "педагогика" с присъдена професионална квалификация "педагог" и/или "детски учител", "детски и начален учител"; 
 специалност от друго професионално направление с присъдена квалификация "учител" и допълнителна професионална квалификация "детски учител".
Чл.18. Директорът на детската градина обявява свободните работни места в Бюрото по труда и в РУО на МОН – Благоевград в тридневен срок от овакантяването им.
Чл.19. Обявата на директора съдържа : 
- точно наименование и адрес на детската градина;
- свободната щатна длъжност или длъжността, която ще бъде заета на основание чл. 68, т. 3 от КТ – до завръщане на замествания на работа;
- изискванията за заемане на длъжността , съобразно придобитото образование, професионална квалификация и правоспособност, определени с Инструкция № 2/29.07.1994 г. на МОН;
- началният и крайният срок за подаване на документите.
Чл.20.  Изисквания към кандидатите:
▫ Да не са осъдени на лишаване от свобода с влязла в сила присъда за умишлено престъпление, да не са лишени от правото да упражняват професията си и да не страдат от заболявания и отклонения, които застрашават живота или здравето на децата и учениците. 
▫ Да нямат наложено дисциплинарно наказание “уволнение”, освен ако наказанието е заличено. 
▫ През последната година преди подаването на документите за заемане на съответната длъжност да нямат прекратен трудов договор на основание чл. 328, ал. 1, т. 5 от Кодекса на труда - при липса на качества на работника или служителя за ефективно изпълнение на работата. 
▫ Да притежават диплома или уверение  за завършено висше образование на образователно-квалификационна степен “магистър” или “бакалавър” по специалност от професионално направление съгласно Класификатора на областите на висшето образование и професионалните направления, приет с ПМС № 125 от 2002 г. (ДВ, бр. 64 от 2002 г.), и професионална квалификация “учител” или “педагог” съгласно приложението към Инструкция № 2 от 29.07.1994 г. за изискванията за заемане на длъжността “учител” или “възпитател” съобразно придобитото образование,                                                                                                       
професионална квалификация и правоспособност.
Чл.21. Необходими документи за допускане до кандидатстване за работно място:
▫ Заявление до директора на детската градина с професионални мотиви за заемане на длъжността▫ Професионална автобиография. 
▫ Копие от диплома за завършено висше образование, от документ за придобита професионална квалификация “учител” или за педагогическа правоспособност.
▫ Копие от документи свидетелстващи за повишаване на квалификацията на учителя / присъдена ПКС, сертификати и удостоверения от завършени курсове и др./
▫ Копие от трудова книжка и/или служебна книжка, осигурителна книжка или друг документ, доказващ осигурителен стаж. 
▫ Удостоверение, че кандидатът не се води на диспансерен отчет за психично заболяване. 
▫ Свидетелство за съдимост ( в срок на валидност). 
▫ Копие от документ за самоличност. 
▫ Други документи (ако кандидатът притежава такива): 
Чл.22. За педагогически кадри не могат да се назначават лица, които:
- са осъдени на лишаване от свобода с влязла в сила присъда за умишлено престъпление;
- са лишени от право да упражняват професията си; - страдат от заболявания и отклонения, които застрашават живота или здравето на децата и учениците, определени с Наредба на Министъра на образованието и науката, съгласувана с Министъра на здравеопазването.: Заемане на свободните места
Чл.23. Заемане на свободните места чрез:
▫ Подбор по документи, представени от кандидатите за заемане на учителска длъжност
▫ Интервю, до участие в него не се допускат кандидати, които не са представили всички необходими  документи или представените документи не удостоверяват изпълнението на изискванията за заемането на длъжността.
Чл.24. Допуснатите до интервю кандидати се уведомяват за датата, часа на започване и мястото за провеждане на интервюто.
Чл.25. По време на интервюто кандидатите се оценяват по следните критерии:
▫ компетентност, свързана с организацията и съдържанието на възпитателно-образователната работа в детската градина 
▫ компетентност, свързана с познаване и ползване на нормативните актове в системата на народната просвета; 
▫ комуникационна компетентност (умения да се отговаря конкретно, а не общо на въпросите; наличие на добър професионален изказ; умения за мотивиране и убеждаване).
▫ Мотивираност за работа с деца в детска градина.

Раздел ІІІ. Допълнителен труд по трудов договор

Чл.26. Работникът или служителят може да сключи трудов договор с директора за допълнителен труд в детската градина за извършване на работа, която не е в кръга на неговите трудови задължения, извън установеното за него работно време. Педагогическа подкрепа и помощ на новоназначен учител може да се осъществява по преценка и със заповед на директора и от учители с 5/пет/ години педагогически стаж. 
Чл.27. Максималната продължителност на работното време по трудов договор за допълнителен труд заедно с продължителността на работното време по основното трудово правоотношение при по дневно изчисляване не може да бъде повече от:
1. 40 часа седмично - за ненавършилите 18-годишна възраст работници и служители;
2. 48 часа седмично - за другите работници и служители.
Чл.28. При изричното им писмено съгласие работниците и служителите могат да работят и повече от 48 часа. Работникът или служителят дава писменото си съгласие за работа на повече от 48 часа седмично на директора. Продължителността на работното време се 
изчислява за период не по-дълъг от 4 месеца. В случай че работникът или служителят не даде съгласие, той не може да бъде задължен да работи повече от 48 часа седмично, като отказът му не може да доведе до настъпване на неблагоприятни последици за него.
Чл.29. Директорът води документация за всеки работник или служител, който работи повече от 48 часа седмично. Документацията се държи на разположение на Изпълнителна агенция "Главна инспекция по труда", която от съображения, свързани с безопасността и/или здравето на работниците и служителите, може да забранява или ограничава възможността за превишаване на седмичната продължителност на работното време.
Чл.30. При полагане на допълнителен труд общата продължителност на работното време не може да нарушава непрекъснатата минимална между дневна и седмична почивка, установена с КТ.
Чл.31. Директорът може при необходимост, както и при престой на детската градина, да възлага на работника или служителя без негово съгласие да извършва временно друга работа в същата или в друга детска градина, но в същото населено място или местност за срок до 45 календарни дни през една календарна година, а в случаи на престой - докато той продължава.
Чл.32. Директорът може да възложи на работника или служителя работа от друг характер, макар и да не съответства на неговата квалификация, когато това се налага по непреодолими причини в детската градина.
Чл.33. Когато нуждите на детската градина налагат, директорът може да командирова работника или служителя за изпълнение на трудовите задължения извън мястото на постоянната му работа, но за не повече от 30 календарни дни без прекъсване. Командироване за срок, по-дълъг от 30 календарни дни, се извършва с писмено съгласие на работника или служителя.

Раздел ІV. Изменение на трудовото правоотношение 
Забрана за едностранно изменение на трудовото правоотношение

Чл.34. Директорът или работникът или служителят не могат да променят едностранно съдържанието на трудовото правоотношение освен в случаите и по реда, установени в закона.
Чл.35. Не се смята изменение на трудовото правоотношение, когато работникът или служителят е преместен на друго работно място в детската градина, без да се променят определеното място на работа, длъжността и размерът на основната заплата на работника или служителя.
Чл.36. Работодателят може едностранно да увеличава трудовото възнаграждение на работника или служителя.

Изменение на трудовото правоотношение по взаимно съгласие

Чл.37. Трудовото правоотношение може да се изменя с писмено съгласие между страните за определено или неопределено време.
Изменение на мястото и характера на работата от работодателя
Чл.39. Директорът може да възложи на работника или служителя работа от друг характер, макар и да не съответства на неговата квалификация, когато това се налага по непреодолими причини.

Командироване на работници или служители

Чл. 40. Когато нуждите на предприятието налагат, директорът може да командирова работника или служителя за изпълнение на трудовите задължения извън мястото на постоянната му работа, но за не повече от 30 календарни дни без прекъсване.Командироване за срок, по-дълъг от 30 календарни дни, се извършва с писмено съгласие на работника или служителя. 
Общи основания за прекратяване на трудовия договор
Чл.41. Трудовият договор се прекратява без която и да е от страните да дължи предизвестие:
- по взаимно съгласие на страните, изразено писмено. Страната, към която е отправено предложението, е длъжна да вземе отношение по него и да уведоми другата страна в 7-дневен срок от получаването му. Ако тя не направи това, смята се, че предложението не е прието; -
когато уволнението на работника или служителя бъде признато за незаконно или бъде възстановен на предишната му работа от съда и същият не се яви да я заеме в срока по чл. 345, ал. 1 от КТ;
- с изтичане на уговорения срок;
- със завършване на определената работа;
- със завръщане на замествания на работа;
- при невъзможност на работника или служителя да изпълнява възложената му работа поради болест, довела до трайна неработоспособност (инвалидност), или по здравни противопоказания въз основа на заключение на трудово-експертната лекарска комисия. В този случай прекратяването не се допуска, ако в Детска градина „Щастливо детство ” има друга работа, подходяща за здравното състояние на работника или служителя и той е съгласен да я заеме;
- със смъртта на лицето, с което работникът или служителят е сключил трудовия договор с оглед на личността му;
- със смъртта на работника или служителя;

Прекратяване на трудовия договор от работника или служителя с предизвестие
Чл.42. Работникът или служителят може да прекрати трудовия договор, като отправи писмено предизвестие до директора на детската градина.
Чл.43. Срокът на предизвестието при прекратяване на безсрочен трудов договор е 30 дни, доколкото страните не са уговорили по-дълъг срок, но не повече от 2 месеца. Срокът на предизвестието при прекратяване на срочен трудов договор е 2 месеца, но не повече от остатъка от срока на договора.

Чл.44. За домакина, които заемат материално-отчетнически длъжности, в случай че предаването на повереното имущество не може да се извърши в 30-дневния срок по ал. 2, времето за предаване може да се удължи, но не повече от 2 месеца общо с предизвестието.
Чл.45. Срокът на предизвестието започва да тече от следващия ден на получаването му. Предизвестието може да се оттегли, ако работникът или служителят съобщи за това преди или едновременно с получаването му. То може да    се оттегли и до изтичането на срока му със съгласието на работодателя.  
Прекратяване на трудовия договор от работника или служителя без предизвестие
Чл.46. Работникът или служителят може да прекрати трудовия договор писмено, без предизвестие, когато:
- не може да изпълнява възложената му работа поради заболяване и работодателят не му осигури друга подходяща работа съобразно предписанието на здравните органи;
- директорът забави изплащането на трудовото възнаграждение или на обезщетение по този кодекс или по общественото осигуряване;
- директорът промени мястото или характера на работата или уговореното трудово възнаграждение освен в случаите, когато има право да извърши такива промени, както и когато не изпълни други задължения, уговорени с трудовия договор или с колективния трудов договор, или установени с нормативен акт;
- преминава на платена изборна работа или постъпва на научна работа въз основа на конкурс;
- продължава образованието си в учебно заведение на редовно обучение или постъпва на редовна докторантура;
- работи като заместник на отсъствуващ работник или служител и премине на друга работа за неопределено време;
- е възстановен на работа по съответния ред поради признаване на уволнението за незаконно, за  да заеме работата, на която е възстановен;

- постъпва на държавна служба.                                                                                                                                                                  
Чл.47. Директорът може да прекрати трудовия договор, като отправи писмено предизвестие до работника или служителя в сроковете по чл. 326, ал. 2 от КТ в следните случаи:

 - при закриване на детската градина;
    - при закриване на част от детската градина или съкращаване на щата;
 - при намаляване на обема на работата;
    - при спиране на работа за повече от 15 работни дни;
    - при липса на качества на работника или служителя за ефективно изпълнение на работата;
    - когато работникът или служителят не притежава необходимото образование или професионална       квалификация за изпълняваната работа;
   - когато заеманата от работника или служителя длъжност трябва да бъде освободена   за
възстановяване на незаконно уволнен работник или служител, заемал преди това същата длъжност;
   - при придобиване право на пенсия за осигурителен стаж и възраст; 

   - при промяна на изискванията за изпълнение на длъжността, ако работникът или служителят не отговаря на тях;
  - при обективна невъзможност за изпълнение на трудовия договор. 

Право на подбор
Чл.48. При закриване на част от детската градина, както и при съкращаване в щата или намаляване на обема на работата, директорът има право на подбор и може в интерес на работата в детската градина да уволни работници и служители, длъжностите на които не се съкращават, за да останат на работа тези, които имат по-висока квалификация и работят по-добре.

Прекратяване на трудовия договор от работодателя без предизвестие
Чл.49. Директорът може да прекрати трудовия договор без предизвестие, когато работникът или служителят бъде задържан за изпълнение на присъда.
Чл.50. Директорът прекратява трудовия договор без предизвестие, когато: - работникът или служителят бъде лишен с присъда или по административен ред от право да упражнява професия или да заема длъжността, на която е назначен;
- работникът или служителят откаже да заеме предложената му подходяща работа при трудоустрояване;
- работникът или служителят бъде дисциплинарно уволнен;
- работникът или служителят не изпълни задължението за уведомяване по чл. 126, т. 12 от КТ / да уведоми директора за наличие на несъвместимост с изпълняваната работа, когато по време на осъществяването й за него възникне някое от основанията за недопустимост по чл. 107а, ал. 1 от КТ/;
Прекратяване на трудовия договор по инициатива на работодателя срещу уговорено обезщетение

Закрила при уволнение
Чл.51. Директорът може да уволни само с предварително разрешение на инспекцията по труда за  всеки отделен случай:
- работничка или служителка, която е майка на дете до 3-годишна възраст или съпруга на лице, което отбива редовната си военна служба;
- трудоустроен работник или служител и работник или служител, боледуващ от болест, определена в наредба на министъра на здравеопазването.  В тези случаи преди уволнението се взема мнението и на трудово-експертната лекарска комисия ;
- работник или служител, който е започнал ползването на разрешения му отпуск; 
- директорът може да уволни работник или служител, който е член на синдикално ръководство в предприятието, на териториален, отраслов или национален ръководен изборен синдикален орган, през времето, докато заема съответната синдикална длъжност и до 6 месеца след освобождаването му, само с предварителното съгласие на синдикален орган, определен с решение на централното ръководство на съответната синдикална организация;
-когато това е предвидено в колективния трудов договор, работодателят може да уволни работник или служител поради съкращаване на щата или при намаляване на обема на работата                                                                         
след предварителното съгласие на съответния синдикален орган в предприятието.
-Бременна работничка или служителка може да бъде уволнена с предизвестие само на основание чл. 328, ал. 1, т. 1, 7, 8, 9 и 12 от КТ, както и без предизвестие на основание чл. 330, ал. 1 и ал. 2, т. 6 от КТ. В случаите на чл. 330, ал. 2, т. 6 от КТ уволнението може да стане само чрез предварително разрешение на инспекцията по труда.
- Работничка или служителка, която ползва отпуск за бременност и раждане, може да бъде уволнена само на основание чл. 328, ал. 1, т. 1 от КТ.

Прекратяване на трудовия договор за допълнителен труд
Чл.52. Освен в предвидените в този кодекс случаи трудовият договор за допълнителен труд (чл.110, 111 и 114 от КТ) може да бъде прекратен от работника или служителя или от директора и с предизвестие от 15 дни.

Форма и момент на прекратяване на трудовия договор
Чл.53. Трудовият договор се прекратява писмено:
- при прекратяване с предизвестие - с изтичането на срока на предизвестието;
- при неспазване на срока на предизвестието - с изтичането на съответната част от срока на предизвестието;
- при прекратяване без предизвестие - от момента на получаването на писменото изявление за прекратяването на договора.

ГЛАВА ТРЕТА - РАБОТНО ВРЕМЕ И ПОЧИВКИ
Раздел І. Редовно работно време

Чл.54. Работно е времето, през което работника или служителя е длъжен да работи в изпълнение на задълженията по трудовото правоотношение. Работното време е част от жизненото време - измерва се с часове. Време, през което работника изразходва своя психическа и физическа енергия като извършва полезна трудова дейност. Работното време е мярка на труда, нормативно установена мярка на труда, екстензивна мярка на труда и е всеобща мярка на труда (прилага се спрямо всички работници и служители). Като мярка на труда работното време е променлива величина с тенденция към намаляване. Работното време е елемент от съдържанието на трудовото правоотношение. То създава задължение за работника или служителя относно продължителността на работното време, разпределението на труда и други. Той е съществуващо задължение на работника или служителя към работодателя - то е между основните задължения по 
чл. 55. Работното време като елемент от трудовото правоотношение съдържа задължение към работодателя да осигури нормални условия на труд, за да се насити работното време с труд. Работното време е част от договорното съдържание на трудовото правоотношение, ако страните са уговорили нещо различно.

Директор / 8:00ч. – 16:30 ч. Почивка 12:30ч-13:00ч.

Учител на 8 – часов работен ден, от които с норма за преподавателска заетост. В рамките на установеното работно време / 8 часов работен ден / учителите са длъжни да бъдат в детската градина за изпълнение на нормата преподавателска заетост, за участие в педагогически съвети, родителски срещи, методически сбирки, възпитателна дейност, консултации с родители и директор, попълване на дневник, както и за изпълнения на други нареждания на директора.  След изпълнението на посочените задължения учителите могат да бъдат извън детската градина за подготовка и самоподготовка на възпитателната и образователната дейност. В пряка възпитателно-образователна работа с децата работи на смени – 30ч.седмично,
Първа смяна 7:00ч. – 13:30 ч.,
Втора смяна 12:00ч. – 18:00 ч.
Помощник-възпитател :

От 7:00ч. до 17:00ч.с 30 мин. почивка от 13:00 до 15:00 ч.
Домакин-касиер от 8:00ч.16:30ч. Почивка 12:00ч.-12:30ч.
Медицинска сестра  7.00ч. -10.00ч. /Всеки вторник 13:00 ч до 17:00 ч.
 Готвач  6:30ч. – 14:30ч. Почивка 11:00ч.-11:30ч.
Огняр 5:30ч. – 11:30ч.  и  от 14.00ч. – 16.00ч. /през зимен сезон/ , летен сезон 7:30ч. – 16:00ч. Почивка 12:00ч.-12:30ч.
	
	

	Чл. 56. Нормите на учителя по музика в детската градина, се отчита в астрономически часове – 24 седмично (при пълен норматив от 12 градински групи) в пряка възпитателно-образователна работа с поверените им деца. 

Раздел ІІ. Почивки

Чл. 57. Почивката осигурява време за краткотраен отдих и възстановяване на работната сила на работници и служители. Почивките са време, през което работника или служителя е свободен от задължението си да предоставя работна сила на работодателя и да изпълнява задълженията си по трудово правоотношение 

Чл.58. За служителите и работниците работната седмица е с продължителност 40 часа, като работният ден е с продължителност 8 часа с прекъсване за обедна почивка от ½ час. 
Чл.59. Обедната почивка за непедагогическия персонал е както следва:
Пом. - възпитатели  от 13:00ч до 15:00ч.
Чл. 60. Педагогическия персонал и медицинския персонал в яслена група ползва почивка от 10 мин. от 10.20 до 10.30ч.сутрин след проведена педагогическа ситуация и следобед от 
14.30 до 14.40ч. в рамките на групата.
Чл. 61. За огнярът предвид това, че е на ненормиран работен ден не се полагат почивки.
Раздел ІІІ. Отпуски

Чл. 62. Правото на отпуск е конституционно право на работника или служителя-чл. 48, ал. 5 от Конституцията, чл. 155-178 от КТ. Правото на отпуск е период от време, през което работника или служителя е освободен от задължението си да изпълнява трудовата си функция. Работодателя е длъжен да запази работното място на работника или служителя. 
Чл. 64. Работещите в детската градина имат право на отпуск съгласно Наредба за работното време, почивките и отпуските приета с ПМС № 72 от 30.12.1986 г., обн., ДВ, бр. 6 от 23.01.1987 г. с всички допълнения и изменения до момента .
Чл. 65. Видовете отпуски в детската градина са: 
 Според критерия на плащане : платени-работника и служителя получават заплащане, което се съизмерва с трудовото му възнаграждение. Плащането може да бъде по трудово правоотношение- платен годишен отпуск или по осигурително правоотношение - временна неработоспособност, майчинство; неплатени-няма плащане, но се запазва трудовото правоотношение и в определени случаи се зачита за трудов стаж.;

Ред за ползване на платен годишен отпуск:
Чл. 66. На основание чл. 161 от КТ всяко лице от персонала може да ползва платен или неплатен служебен или творчески отпуск по споразумение между страните по трудовия договор.
Чл. 67. Платен годишен отпуск трябва да бъде поискан от работника или служителя чрез едностранно писмено заявление, отправено до директора и в него работника определя вида на отпуска, размера и началния момент на ползване. 
Чл. 68. Разрешаването на отпуск се извършва чрез писмено  от директора, оформено като заповед. Той сам преценява дали да разреши отпуска и е свободен в преценката си. Издава заповед с размера на отпуска, правно основание, начален момент. 
Чл. 69. Директорът няма право на преценка ако:

▫ Отпуска е въз основа на акт на здравен орган /индивидуален административен акт, задължителен 
за работника и работодателя/.
▫ Отпуска е с точно определено време за ползване / майчинство, ученически-тогава когато са субективни права на ползвателите/. 
Чл. 70. Ползването на платения годишен отпуск става наведнъж или на части в рамките на една календарна година, от които най-малко половината наведнъж, като това не пречи на възпитателно-образователния процес или на дейността в детската градина
Чл. 71. Допустимо е отлагане на   платения годишен отпуск от работодателя когато важни производствени причини налагат това. Възможно е обаче отлагане на ползване на отпуска и по искане на работника или служителя по негова преценка  на  десет  дни , но със съгласието на работодателя. 
Чл. 72. Размерът на основния платен годишен отпуск е не по-малко от 20 работни дни.
Чл. 73. При постъпване на работа за първи път учителят, служителят или работникът може да ползва платения си годишен отпуск, когато придобие най-малко 8 месеца трудов стаж.
Чл. 74. За работа във вредни за здравето условия или за работа при специфични условия служителите и работниците имат право на допълнителен платен годишен отпуск от 6 работни дни, ако е член на профсъюз или при условията на сключен колективен договор.
Чл. 75. За работа при ненормиран работен ден служителите и работниците имат право на допълнителен платен годишен отпуск до 6 дни. 
Чл. 76. За изпълнение на служебен дълг работниците и служителите имат право на отпуск само ако са членове на профсъюз при условията на сключен колективен договор.
Чл. 77. Директорът и учителите в детската градина имат право на удължен платен годишен отпуск в размер 56  работни дни.
Чл. 78. Учителите, които са постъпили на работа след започване на учебната година и до ваканцията нямат 8 месеца трудов стаж, ползуват за същата година платен отпуск по 4 работни дни за всеки прослужен месец.
Чл. 79. На основание чл. 161 от КТ всяко лице от персонала може да ползва платен или неплатен служебен или творчески отпуск по споразумение между страните по трудовия договор.
Чл. 80. Служител или работник, който продължава образованието си без откъсване от работа, със съгласието на работодателя, изразено писмено, има право на платен и неплатен отпуск за обучението си в съответствие с чл. 169, ал. 1, чл. 170, чл. 171а от КТ.
Чл. 81. Когато съгласието на работодателя за продължаване на обучението не е дадено, служителят или работникът има право на неплатен отпуск в размерите по чл. 170, ал. 1, намален наполовина, който се признава за трудов стаж.
Чл. 82. Директорът има право да предостави платения годишен отпуск без съгласието на преподавателя, служителя или работника по време на престой повече от 5 работни дни, при ползване на отпуска едновременно от всички, както и в случаите, когато лицето след покана от страна на работодателя не е поискало отпуската си до края на календарната година, за която се полага.
Чл. 83. По свое решение работодателят може да пусне в платен или неплатен отпуск учителите по време на ваканции и намаляване на броя на децата в условията на смесени групи като за това ползващият отпуската трябва да бъде уведомен писмено.
 Чл. 84. На служителите и работниците, които изповядват вероизповедания, различни от източноправославното, работодателят е длъжен да предоставя по техен избор ползване на част от                                                                                                                                     
годишния платен отпуск или неплатен отпуск по чл. 160, ал. 1 от КТ за дните на съответните 
религиозни празници, но не повече от броя на дните за източноправославните религиозни празници по чл. 154 от КТ.
Чл. 85. За времето на ползване на всички видове платен отпуск работодателят изплаща възнаграждение, определено по реда на чл. 177 от Кодекса на труда.
Чл. 86. Работодателят може да разрешава неплатен отпуск, независимо дали е ползван платеният годишен отпуск и независимо от продължителността на трудовия стаж, като неплатеният отпуск 
до 30 работни дни се признава за трудов стаж.
Чл. 87. Прекъсване на ползването и отлагане на ползването на платения годишен отпуск става по ред и начин, регламентирани в чл. 175 и 176 от КТ.
Чл. 88. Не се компенсира неползван платен годишен отпуск с парични обезщетения освен при прекратяване на трудовото правоотношение. 

ГЛАВА  ЧЕТВЪРТА - ПРАВА И ЗАДЪЛЖЕНИЯ НА РАБОТОДАТЕЛЯ ПО ТРУДОВОТО ПРАВООТНОШЕНИЕ

Раздел І. Задължения на работодателя - директор

Чл. 89. Директорът на детската градина е работодател като такъв е страна на индивидуалното трудово правоотношение. 
Чл. 90. Директорът на детската градина се характеризира с предоставената му от закона работодателска власт - тя включва различни по вид правомощия:
- Право да определя кадровия състав – тук се включва правото на работодателя да съставя щатно разписание, в което се определят видовете длъжности и видове извършвани дейности в детската градина; да наема работници/служители и да прекратява трудовите правоотношения с тях. 
- Право да управлява детската градина – вземане на управленски решения, като директорът има право да издава разпореждания на работниците/служителите, които са задължителни за изпълнение, ако са законосъобразни. 
- Дисциплинарната власт също е елемент от работодателската власт. Тя е предоставена от закона власт на работодателя да реализира дисциплинарна отговорност.
- Нормотворческа власт на работодателя – да регулира отношенията в детската градина чрез недържавни източници на трудовото право (да разработва и утвърждава различни видове вътрешни актове, например: Вътрешни правила за работна заплата, Правилник за вътрешния трудов ред, Правилник за дейността на детската градина и др.). 
Чл. 91. При постъпване на работа на работник или служител директорът е длъжен:
▫ Да го запознае с длъжностната характеристика 
▫ Да го запознае с правилниците на детската градина /правилника за вътрешния трудов ред, Правилник за дейността в детската градина и правилника за безопасни условия на възпитание, обучение и труд /
▫ Да извърши начален и на работното място инструктаж за безопасни условия на труд, да попълнят съвместно и книгата за инструктажи и в досието да се остави служебна бележка за това
▫ Да го запознае със съдържанието и обема на работа и условията за заплащане на неговия труд 

▫ Да го запознае с режима на работата, условия на работно време, почивки и отпуски


Раздел ІІ. Задължения на работниците и служителите – учители и помощен персонал

Чл. 92. Учителят, работникът или служителят трябва да изпълнява трудовите си задължения точно и добросъвестно. 
Чл. 93. Да осъществяват добросъвестно трудовите си задължения съобразно изискванията на 
законите, Правилника за вътрешния трудов ред в детската градина и актуалните нормативни 
документи, имащи задължителен характер за  образование в Република България.
Чл. 94. Да пазят собствеността на детската градина – сгради, машини, съоръжения, уреди, пособия, учебно-технически средства и др., като за нанесените щети да заплащат съгласно действащите законни разпоредби, ако са ги причинили виновно.
Чл. 95. С цел опазване на имуществото на детската градина, то да се завежда с протокол на персонала в съответните групи и кабинети, кухня, пералня и др., срещу подпис, като се търси в последствие отговорност от тези, които са допуснали изчезване, унищожаване, счупване и т.н.
Чл. 96. Забранено е изнасянето от детската градина на служебно имущество.  Ако това се налага служебно, да се уведоми директора и да се поиска разрешение от него.
Чл. 97. Да поддържат ред на работното си място и предават на сменящите ги колеги в изправно и чисто състояние. В края на работния ден помещенията да се оставят в подреден и хигиеничен вид.
Чл. 98. Хигиената в двора на детската градина  да се поддържа ежедневно на високо равнище от помощния персонал и работник-поддръжка ремонт. 
Чл. 99. В началото на всяка учебна година да се извършва хигиенизиране максимално и качествено за прием и въвеждане на децата в помещенията.
Чл. 100. Ежедневен контрол за поддържането на хигиената в сградата и дворните пространства да се осъществява от медицинската сестра на детската градина.
Чл. 101. Да се установяват взаимоотношения на уважение и сътрудничество с директор, колеги, родителска и друга общественост за издигане авторитета на детската градина.
Чл. 102. Всеки член на колегията не може да нарушава правата на децата, да унижава личното им достойнство, да прилага форми на физическо и психическо насилие върху тях. Не допуска дискриминация на основа пол, народност, етническа принадлежност и религия.
Чл. 103. Не се разрешава на учителите да ползват мобилен телефон по време на смяната им, при изпълнение на пряката им образователно-възпитателна работа с поверените им деца. Допустимо е включването и ползването им само при необходимост за опазване здравето и живота им.
Чл. 104.  Лични разговори се разрешават само при спешни случаи.
Чл. 105. За опазване на здравето и живота на децата да се спазват всички изисквания за безопасни условия на възпитание, обучение и труд в правилниците на детската градина, изискванията за безопасност, хигиена и противопожарна защита на Министерството на вътрешните работи /МВР/, Гражданска защита, РЗИ и др. институции.
Чл. 106. При бедствени и аварийни случаи, и здравословни проблеми на деца и персонал, да се реагира адекватно: да се съобщи на директора и медицинската сестра, а при тяхно отсъствие на съответните институции, които да окажат помощ. При необходимост да се окаже на пострадалия (пострадалите) първа долекарска помощ.
Чл. 107. При получен сигнал за терористичен акт в  детската градина   по най-бързия начин да се информират органите на МВР. 
Чл. 108. Да сигнализират своевременно за неритмично снабдяване с хранителни продукти и                                                                                                                              
хигиенни материали, за необходимост от ремонт на машини, съоръжения, течове и др., относно отстраняването на нередностите. Записването на възникналите проблеми да става в определена за целта тетрадка, намираща се в кабинета на домакина.
Чл. 109. Стриктно да се спазва трудовата дисциплина относно начало и край на работното време, начало и край на обедна и друга почивки. Закъснения, преждевременно напускане на работното място да става единствено след предварително разрешение на директора.
Чл.110. При ползване на отпуск за временна нетрудоспособност /болнични/, служителите да информират директора в деня на извършения преглед от лекаря и до 7 ч на деня, начален за 
ползването му. Ако болничния е издаден през втората половина на работния ден, задължително служителя да уведоми лично или по телефона директора, а при отсъствие на директора, оторизирания от него временно изпълняващ длъжността, с цел осигуряване на другия ден на заместник, който да се грижи за здравето и живота на децата.
Чл. 111. При отсъствие на непедагогически персонал, колегите приемат служебните му
задължения във връзка с хигиенизиране на групи, коридори, кабинети, площадки и др.
Чл. 112. Синдикални, общи и педагогически съвети и съвещания се провеждат след работно време с начален час 17.30-18.00 ч.
Чл. 113. Не се допуска промяна на смяна и група без знание и разрешение на директора.
Чл. 114. Недопустимо е:
1. Събирането на учители и друг персонал на едно място (на площадка и пейки в дворните пространства на детската градина, помещенията в сградата, при разходки извън детската градина и др.) и оставянето на децата без надзор и сами в двора, групи, кабинети, салони, детски площадки, градинки и др. Промяна на помещения и дворни площадки за отделните градински групи се извършва само през ваканционните периоди и сборни групи.
2. Влизането на външни лица в детската градина и двора без знанието на директора. Да се следи за поставен съмнителен багаж от неизвестни лица, а при наличие на такъв веднага да се сигнализира на директор или домакин. Ако се установи влизането на лица със съмнителен багаж в детската градина (сграда и двор), веднага да се поиска установяване на самоличност и да се сигнализира директора и домакин. При отсъствието им и при нежелание на външните лица да се легитимират и да напуснат пределите на градината, веднага да се сигнализира на органите на МВР. През деня на работната седмица да се осигурява пропускателен режим за родители и деца, като наблюдението се осъществява от персонала, който отговарят за заключване на вратите на сградата.
3. Плетенето за лично ползване на продукцията или с търговска цел (изключение се прави за плетене на дрехи за куклите на децата в групата).
4. Четенето на вестници, списания и др. с тематика извън сферата на образованието
5. Извършването на амбулантна и друга търговска дейност.
6. Пазаруване в работно време и последващо внасяне в детската градина на хранителни продукти, хигиенни материали и други за лично ползване.
7. Слушане на радио.
8. Гледане на телевизия, филми, предавания, нямащи връзка с образователните дейности в детската градина.
9. Изнасяне и разпространение на информация от детската градина през родители и друга общественост с цел уронване доброто име на директора, колеги и градината като цяло.
10. Насърчаване с преки действия или бездействия на мероприятия и дейности, нарушаващи установения в детската градина чрез настоящия правилник, правилника за безопасни условия на възпитание, обучение и труд и актуалните нормативни документи със задължителен характер за средното образование, ред.
11. Политическата дейност на територията на детската градина.
12. Извеждането на деца (индивидуално или групово) извън детската градина без уведомяване и разрешение от директора, а при негово отсъствие от неговия заместник.                                                                 
 Чл. 115. Учителят е длъжен да:
▫ изпълнява нормата за задължителна преподавателска работа, определена с наредба на министъра                                                                      

на образованието и науката 
▫ изпълнява задълженията си, определени в Кодекса на труда, в нормативните актове в системата на народната просвета и в длъжностната си характеристика
▫ изпълнява решенията на педагогическия съвет, както и препоръките на контролните органи на регионалния инспекторат по образованието и на МОН
▫ опазва живота и здравето на децата по време на възпитателно-образователния процес и на други
дейности,организирани от него или детската градина
▫ повишава професионалната си квалификация
▫ опазва материалната, учебна и игрова база в детската градина. Изисква същото и от децата и възстановява нанесените виновно щети.
▫ не споделя с родителите, гражданите и децата разискванията на Педагогическия съвет и други служебни съвещания.
▫ след изтичане на преподавателската заетост и участия в останалите задължителни за учителите форми – педагогически съвет и съвещание, родителска среща, методическа сбирка, консултация с родител или директор, индивидуална работа с дете и други конкретни задачи, възложени от работодателя, учителят изпълнява осемчасовия си работен ден извън детската градина за подготовка и самоподготовка на бъдещата си възпитателно-образователна работа
▫ присъства на всички заседания на Педагогическия съвет, и взема участие при обсъждането на въпросите от дневния ред и приемане на решения;
▫ да приеме сливане на групи, както и промяна на групата и смяната. при отсъствие на учител (временно нетрудоспособен, отпуск и др. причини), и невъзможност да се осигури заместник.

          ГЛАВА  ПЕТА - ТРУДОВА ДИСЦИПЛИНА, ДИСЦИПЛИНАРНИ НАРУШЕНИЯ,

НАКАЗАНИЯ, ОГРАНИЧЕНА ИМУЩЕСТВЕНА ОТГОВОРНОСТ

Чл. 116. Трудовата дисциплина обхваща всички задължения на работника или служителя. Тя може да се разгледа и по-тясно като степен на изпълнение на трудовите задължения. В законодателя е установил две основни задължения на работника: 
- задължение за изпълняване на трудовата функция.
- задължение за спазване на трудова дисциплина. 
Трудовата функция показва какво работника или служителя трябва да върши, а трудовата дисциплина показва как трябва да се изпълнява трудовата функция, какви са изискванията установени за работника относно неговата добросъвестност.
Чл. 117. Директорът има правен интерес работника или служителя да изпълнява трудовите си задължения така както те са договорени. За целта задълженията на работника се конкретизират чрез издадените правилници на Детска градина „Щастливо детство”/за вътрешния ред, за дейността на детската градина, за безопасни условия на възпитание, обучение и труд/.
Чл. 118. Директора упражнява два метода за въздействие върху поведението на работника или служителя с цел изпълнение на трудовите му задължения: 
▫ Метод на убеждение-използване на материални и морални стимули, които се дават от директора на работника тогава когато неговото изпълнение съответства на изискуемото 
▫ Метод на правна принуда-възможност на директора да упражни дисциплинарната си власт и да ангажира дисциплинарната отговорност на работника-отговорност за нарушаване на трудовата дисциплина. Изразява се в задължението на работника или служителя да понесе определени наказания и се осъществява чрез налагане на дисциплинарни наказания. 
Чл. 119. Дисциплинарната отговорност е задължение на работника да я понесе поради виновно неизпълнение на задълженията по трудовото правоотношение. Тя е юридическа отговорност за виновно неизпълнение на задължение по трудово правоотношение. Тя е лична и съществува дотолкова доколкото съществува трудово правоотношение, отговорността на работника пред работодателя и се осъществява пред него за разлика от административно наказателната отговорност. 
Чл. 120. Дисциплинарните наказания са законово определени и са изчерпателно изброени в чл. 188 на КТ, както и не могат да се отменят или да се установяват други наказания. Наказанията прилагани в Детска градина „Щастливо детство” са:
▫ Забележка (морален укор, който директорът изказва на работника. Изтърпяването на наказанието става с факта на прилагането. Правните последици са създаване състояние на наказаност).
▫ Предупреждение за уволнение (по-силен укор).
▫ Дисциплинарно уволнение (наказанието се свързва с прекратяване на труд. правоотношения). 
Чл. 121. Субект на дисциплинарната власт е директора, носител на тази власт по силата на трудовото правоотношение. 
Чл. 122. Дисциплинарното производство включва поредица от правни действия на субекта на дисциплинарна власт, за да наложи дисциплинарно наказание.
 - Установяване на нарушението трябва да се извърши от директора (той трябва да узнае за него) с всички допустими средства (свидетелства). Право да се упражни дисциплинарна власт е в 2-месечен срок от откриването или установяването на нарушението. Срок, в който задължително трябва да се упражни субективното право. Започва да тече от деня на възникване на субективното право и пропускането му погасява материалното право на директора да наложи дисциплинарно наказание. Закона предвижда 1г. срок от датата на извършване на нарушението. 

-Директорът изпълнява задълженията си за поискване на обяснение от работника или служителя, като го покани да го изслуша или изиска писмено обяснение. Изпълнението на задълженията е налице тогава когато неговото волеизявление достигне до работодателя или служителя. 
- Директорът изслушва работника и приема писмените му обяснения за да се запознае с обстоятелствата и фактите по извършеното нарушение. Това е и възможност/средство за защита на работника или служителя. Той може да посочи факти или обстоятелства, които изключват дисциплинарна отговорност или имат значение за преценка на наказанието. 
- Работника не е длъжен да даде обяснение и да бъде изслушан. Изпълнението на задължението на директора се доказва с всички доказателствени средства (свидетели, документи, протоколи и др.).
- Директорът събира и оценява посочените доказателства от работника или служителя или станалите му известни при откриване на нарушение.
- Директорът взема решение дали да наложи или не дисциплинарно наказание. Ако реши, че желае да наложи дисциплинарно наказание следва да определи вида му. Свободата за преценка на вида наказание е ограничена до съответствие между нарушението и наказанието. 
- При определяне вида на наказанието директора изхожда от критериите, определени в чл. 289 на КТ: 
- Тежестта на извършеното нарушение се определя от степента на неизпълнение на задължението /размера на нарушението, продължителността, многократност, повторяемост на деянието, дали деянието е вредоносно или не, да се отчете формата на вината/. - Поведението на работника или служителя - отношението на работника към извършеното нарушение и е от значение дали работника е в състояние на наказаност. - Обстоятелствата, при които е извършено нарушението-време и място на извършване, обстановка.
- След избирането на вида се отива към издаване на заповед за дисциплинарно наказание и завление в писмена форма (за действителност). В заповедта се описва нарушението с неговите обективни и субективни признаци /начин на извършване, вид на нарушението, правното основание за налагането му/. 
- Връчване на заповедта на работника или служителя срещу подпис. Това е задължение на директора и се изпълнява било като работника се подпише, че е получил заповедта, било с писмо с обратна разписка. От момента на връчването (узнаването) на работника то произвежда правни последици
- При налагане на дисциплинарните наказания забележка или предупреждение за уволнение работника се намира в състояние на наказаност (от значение е при определяне поведението му). Това състояние трае до заличаването му. По право давността е в едногодишен срок от налагането му, действа при всички наказания, включително и уволнение. 
- Директорът може предсрочно да премахне последиците от наказанието преди изтичане на една година с мотивирана писмена заповед. Основанието й е работника да не е извършил други нарушения. 
Чл. 123. При дисциплинарно уволнение последиците за наказания са в 2 направления: 
- Прекратява се трудово правоотношение;
- За работника се поражда задължение за обезщетение по чл. 21, ал. 2. Размера е в зависимост дали се прекратява: 
▫ Трудово правоотношение за неопределен срок-дължимото обезщетение е в размер брутното                                                                      
трудово възнаграждение за срока на предизвестие. 
▫ Трудово правоотношение за определен срок-работника или служителя трябва да компенсира действителните вреди на работодателя за времето, през което длъжността е останала свободна, но до срока на договора. 
▫ Другата неблагоприятна последица е на плоскостта на осигурителното правоотношение-получаване на минимален размер на обезщетение за оставане без работа. 
Чл. 124. Имуществената отговорност на работника се състои в задължението му да обезщети вредите, които е причинил на Детска градина „Щастливо детство” при или по повод изпълнението на неговите задължения. Състои се в плащане на парична сума или възстановяване в натура имуществото на работодателя. Задължението е вторична санкционна правна последица от вредоносно нарушение на трудово задължение на работника, като такова е специално уредена форма на гражданска отговорност за вреди по пр. характер на имуществената отговорност на работника или служителя. Имуществената отговорност на работника вид гражданска договорна отговорност-трудовото правоотношение е двустранно и имуществената отговорност е санкционна последица от нарушение на задължение на работника, включено в съдържанието на трудовото правоотношение, а не е правна последица от нарушение на общото задължение да не се вреди, установено в ЗЗД. 
Чл. 125. Имуществената отговорност на работодателя, на служителите и работниците се определя по ред, регламентиран в трудовото законодателство.
Чл. 126. Видове имуществена отговорност според формата на вината са: - Ограничена имуществена отговорност (ако работника действа небрежно отговаря в ограничен размер)-Пълна имуществена отговорност (ако работника е действал умишлено. При нея работника или служителя дължи обезвреда на причинените загуби в пълен размер). Осъществяването на пълната отговорност се извършва по съдебен ред. 
Чл. 127. За ограничената имуществена отговорност в детската градина се осъществява извънсъдебно рекламационно производство за доброволно осъществяване на ограничена имуществена отговорност. След като се констатира вредата и определи вида на имуществената отговорност като ограничена директорът издава заповед, в която определя основанието и размера на отговорността /заповед за удръжки и по своя характер е изявление на работодателя за прихващане на насрещни вземания - обезщетение срещу трудово възнаграждение/. Правото на работодателя да издаде такава заповед е само в едномесечен срок от откриване на вредата, но не по-късно от една година от причиняването й. При отчетническа отговорност срока е 3 месечен за откриване, 5 годишен за причиняването. 
Чл. 128. При издадена в срок заповед, тя се връчва на работника и за него тече едномесечен срок, в който да реши какво поведение да избере: 
▫ Работника в рамките на срока може да оспори основанието или размера на отговорността в писмена форма и то да стигне до директора (може да не сочи доказателства). Ако се направи това, то особеното производство се прекратява и работодателя може да компенсира вредата си по съдебен ред с осъдителен иск. 
▫ Работника да бездейства в този срок - счита, че няма защо да оспорва основанието и размера, и че носи такава отговорност. В този случай след едномесечния срок за работодателя възниква право на удръжки от трудовото възнаграждение. Ако обаче трудовото правоотношение се прекрати преди компенсиране на вредите законодателя придава на заповедта за удръжки изпълнително основание по смисъла на ГПК и само въз основа на заповедта се издава изпълнителен лист.
Раздел ІІ. Други видове обезщетения

Обезщетение при недопускане на работа 
Чл. 129. При незаконно недопускане на работник или служител, с когото е създадено трудово правоотношение по реда на глава пета, да постъпи на работа работодателят и виновните длъжностни лица дължат солидарно на работника или служителя брутното трудово възнаграждение за съответната длъжност от деня на явяването, за да постъпи на работа, до неговото действително допускане на работа. 
 Чл. 130. Директорът и виновните длъжностни лица, солидарно дължат обезщетение на работника или служителя, когото незаконно не са допуснали на работа през времето, докато трае изпълнението на трудовото правоотношение. Това обезщетение е в размер на брутното трудово възнаграждение на работника или служителя за времето на незаконното недопускане на работа. 
Обезщетение при временно отстраняване от работа
Чл. 131. Работник или служител, който е бил незаконно отстранен от работа от работодателя или от непосредствения ръководител, има право на обезщетение в размер на брутното му трудово възнаграждение за времето на незаконното отстраняване. Обезщетението се дължи солидарно от работодателя и виновните длъжностни лица. 
Обезщетение при командировка 

Чл. 132. При командироване работникът или служителят има право да получи освен брутното си трудово възнаграждение още и пътни, дневни и квартирни пари при условия и в размери, определени от Министерския съвет. 
Обезщетение при трудоустрояване
Чл. 133.Детска градина „Щастливо детство” дължи на подлежащия на трудоустрояване работник или служител с намалена работоспособност обезщетение в размер на брутното му трудово възнаграждение от деня, в който получи предписанието за трудоустрояване, до неговото изпълнение. 
Чл. 134. Работник или служител, който без уважителни причини откаже да приеме работата, на която се трудоустроява в същото или в друго предприятие, няма право на обезщетението по предходната алинея
Обезщетение за неспазено предизвестие
Чл. 135. Страната, която има право да прекрати трудовото правоотношение с предизвестие, може да го прекрати и преди да изтече срокът на предизвестието, при което дължи на другата страна обезщетение в размер на брутното трудово възнаграждение на работника или служителя за неспазения срок на предизвестието. 
Чл. 136. Страната, която е предизвестена за прекратяване на трудовото правоотношение, може да го прекрати и преди да изтече срокът на предизвестието, като дължи на другата страна обезщетение в размер на брутното трудово възнаграждение на работника или служителя за неспазения срок на предизвестие. 
Чл. 137. Обезщетение при прекратяване на трудовото правоотношение без предизвестие При прекратяване на трудовото правоотношение от работника или служителя без предизвестие дължи на Детска градина „Детелина” обезщетение в размер на брутното трудово възнаграждение за срока на предизвестието - при безсрочно трудово правоотношение, и в размер на действителните вреди - при срочно трудово правоотношение. 
Чл. 138. При дисциплинарно уволнение работникът или служителят дължи на работодателя обезщетение в размер на брутното си трудово възнаграждение за срока на предизвестието - при безсрочно трудово правоотношение, и в размер на действителните вреди - при срочно трудово правоотношение. Това се прилага и когато работникът или служителят бъде уволнен по чл. 330, ал. 1 от КТ поради осъждане за престъпление, което съставлява и нарушение на трудовите задължения. 
Чл. 139. Действителните вреди по предходните членове се изчисляват върху брутното трудово                                                                    
възнаграждение на работника или служителя, определени от КТ.
Обезщетение при уволнение на други основания
Чл. 140. При уволнение поради закриване на предприятието или на част от него, съкращаване в щата, намаляване обема на работа и спиране на работата за повече от 15 работни дни работникът                                                                   
или служителят има право на обезщетение от директора. Обезщетението е в размер на брутното му трудово възнаграждение за времето, през което е останал без работа, но за не повече от 1 месец. С акт на Министерския съвет, с колективен трудов договор или с трудовия договор може да се предвижда обезщетение за по-дълъг срок. Ако в този срок работникът или служителят е постъпил на работа с по-ниско трудово възнаграждение, той има право на разликата за същия срок. 
Чл. 141. При прекратяване на трудовото правоотношение поради болест работникът или служителят има право на обезщетение от работодателя в размер на брутното му трудово възнаграждение за срок от 2 месеца, ако има най-малко 5 години трудов стаж и през последните 5 години трудов стаж не е получил обезщетение на същото основание. 
Чл. 142. При прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е работил при същия работодател през последните 10 години от трудовия му стаж - на обезщетение в размер на брутното му трудово възнаграждение за срок от 6 месеца. Обезщетение по тази алинея може да се изплаща само веднъж. 
Обезщетение за неизползуван платен годишен отпуск
Чл. 143. При прекратяване на трудовото правоотношение работникът или служителят има право на парично обезщетение за неизползувания платен годишен отпуск пропорционално на времето, което се признава за трудов стаж. Обезщетението се изчислява по реда на чл. 177 към деня на прекратяването на трудовото правоотношение. 
Чл. 144. Платеният отпуск за обучение на учащи се и на докторанти без откъсване от производството и за приемен изпит в учебно заведение, когато не бъде използван, не се обезщетява парично. 
Обезщетения при незаконно уволнение и при недопускане на работа на възстановен работник или служител

Чл. 145. При незаконно уволнение работникът или служителят има право на обезщетение от работодателя в размер на брутното му трудово възнаграждение за времето, през което е останал без работа поради това уволнение, но за не повече от 6 месеца. Когато през времето работникът или служителят е работил на по-нископлатена работа, той има право на разликата в заплатите. Това право има и работникът или служителят, който незаконно е бил преместен на друга по-нископлатена работа. 
Чл. 146. Когато незаконно уволнен работник или служител бъде възстановен на работа и след явяването му в предприятието, за да заеме работата, на която е възстановен, не бъде допуснат да я изпълнява, работодателят и виновните длъжностни лица отговарят солидарно към работника или служителя в размер на брутното му трудово възнаграждение от деня на явяването му до действителното му допускане на работа. 
Чл. 147. Работодателят и виновните длъжностни лица отговарят солидарно за вредите, причинени на работника или служителя поради:
1. неиздаване или несвоевременно издаване на необходимите му документи, удостоверяващи факти, свързани с трудовото правоотношение; 
2. вписване на неверни данни в издадените документи.
Работодателят и виновните длъжностни лица отговарят солидарно към работника или служителя за вредите, които той е претърпял поради незаконно задържане на трудовата му книжка, след като трудовото правоотношение е било прекратено. Обезщетението обхваща всички вреди, претърпени 
от работника или служителя, включително и неимуществените. Обезщетението е в размер на брутното му трудово възнаграждение от деня на прекратяването на трудовото правоотношение до предаване на трудовата книжка на работника или служителя. 
Чл. 148. Регресна отговорност се определя от КТ.

            ГЛАВА ШЕСТА – ПРОПУСКАТЕЛЕН   РЕЖИМ
Чл. 149. С цел опазването здравето и живота на децата, опазване и охрана на МТБ :

1. Приема на децата се осъществява на двора или централен вход на детското заведение.
2. По изключение се ползва северен вход. 

3. Мед. сестра и пом. възпитател и отговарят за отваряне и затваряне на входа.Същите упражняват постоянен контрол на вратите и ги затварят.

4. Обектът се приема сутрин в 6,30 часа от готвач държащ ключовете.  При установяване на нередности се уведомяват представителите на РУ 
Гоце Делчев.

5. Вратата на кухненския блок да се държи винаги затворена. Не се допуска влизане или преминаване на други лица освен  домакина, директора и мед. сестра.

6. Забранява се допускането на непознати лица, носенето на обемисти предмети, контакти с децата.

7. Телефонът да се използва от служителите само за служебни цели.

8 При констатиране на нередности всеки е длъжен да информира директор, домакин, РУ.

Чл. 150.  За всички констатирани нередности трябва да се уведомява директора и служителите на РУ.

ГЛАВА СЕДМА - ПРЕХОДНИ И ЗАКЛЮЧИТЕЛНИ РАЗПОРЕДБИ

1.Този правилник се издава на основание чл. 181 от КТ.
2.Правилникът за вътрешния трудов ред е  сведен до знанието  на Общото събрание на ДГ „Детелина“ с Протокол № 1 и е утвърден със Заповед №18 /20.09.2023 год. от директора. 
3.Правилникът влиза в сила от септември 20.09.2023 г. и отменя действащия до тази дата правилник. 
 4.Директорът издава заповеди, с които да регламентира неуредените с този правилник или други нормативни актове въпроси.
5.Актуализирането на Правилника  се извършва чрез заповед на директора в началото на всяка учебна година.
6.Директорът запознава с Правилника за вътрешния трудов ред всеки новопостъпил служител в 3 дневен срок от назначаването му.
7.Учителите запознават родителите с правилниците на родителските срещи в началото на учебната година.
8.Правилникът се поставя на достъпно за всеки служител и родител място.
9.Копие от правилника се съхранява в дирекцията на Детска градина 
„ Щастливо детство” – с. Корница. 
15.09.2025год.

с.Корница
ДИРЕКТОР..............................
                           /Дерия Уруч/


	

	Запознат/а/ съм с Правилника за вътрешния трудов ред за учебната 2024-2025год.:

№ по ред

Име и фамилия

 Длъжност 
Подпис 
1.

АЛБЕНА БОРИСОВА СТАМЕНОВА
СТАРШИ УЧИТЕЛ         
2.

АСЯ ПЛАМЕНОВА ПЕТАКОВА
СТАРШИ УЧИТЕЛ         
3.

БОРКА АТАНАСОВА ГЕРМАНОВА
СТАРШИ УЧИТЕЛ         
4.

ЗАЙНЕП САЙДИЕВА ВЕЛИШАВ
СТАРШИ УЧИТЕЛ         
5.

ИЛИАНА ИВАНОВА БУРГИЛОВА
СТАРШИ УЧИТЕЛ         
6.

МАРИЯ ГЕОРГИЕВА АВДЕВА
СТАРШИ УЧИТЕЛ         
7.

СЕЛВЕТ МУСТАФА ВЕЛИША

УЧИТЕЛ   
8.

ХИЛМИЕ НАВИД ЧАМУР

УЧИТЕЛ   
9.

САЙДИ МОХАРЕМОВ ИМАМОВ                
КАСИЕР- ДОМАКИН

10.

 АВА БАЙРЯМ ВЕЛИША                 
ГОТВАЧ

11.

ЕМИНЕ АСАН ВРАЖЕЛИ                
ПОМ.ВЪЗПИТАТЕЛ

12.

ЕЛМАЗА  ХАЛИЛОВА  КУНДЕВА                
ПОМ.ВЪЗПИТАТЕЛ

13.

ФАТМЕ РЕДЖЕП МЕРСИМОВА

ПОМ.ВЪЗПИТАТЕЛ

14.

АНИФЕ ИЛЯС ГЕТА
ПОМ.ВЪЗПИТАТЕЛ

15.
ЕЛЕНА АНГЕЛОВА БУСАРОВА           

ГЛ.СЧЕТОВОДИТЕЛ
16.
ФАТМЕ ЕТЕМ ДЖОГДАН
Председател на ОС

